
41
S L U Ž O B N Ý   P R E D P I S

MINISTRA  OBRANY

SLOVENSKEJ  REPUBLIKY

z 30. júna 2025

o podrobnostiach osobnej identifikačnej karty
a kovového identifikačného štítku vojakov operačných záloh,
vojakov pohotovostných záloh a vojakov mimoriadnej služby
Podľa § 80 ods. 6 a 9 zákona č. 150/2025 Z. z. o niektorých opatreniach na zvýšenie odolnosti Slovenskej republiky v oblasti obrany a bezpečnosti, o brannej povinnosti a o zmene
a doplnení niektorých zákonov (ďalej len „zákon“) sa ustanovuje:

Čl. 1
Osobná identifikačná karta

(1)  Osobnú identifikačnú kartu vojakovi operačných záloh a vojakovi pohotovostných záloh po nástupe na pravidelné cvičenie alebo na plnenie úloh ozbrojených síl Slovenskej republiky (ďalej len „ozbrojené sily“) a vojakovi mimoriadnej služby po prezentácii vo vojenskom útvare vydáva veliteľstvo Národných obranných síl prostredníctvom veliteľa vojenského útvaru, v ktorom vojak operačných záloh a vojak pohotovostných záloh vykonáva pravidelné cvičenie alebo plní úlohy ozbrojených síl, alebo v ktorom vojak mimoriadnej služby túto službu vykonáva, ak v čl. 7 nie je uvedené inak; vzor osobnej identifikačnej karty je uvedený v prílohe č. 1 k tomuto služobnému predpisu.
(2)  V posledný deň pravidelného cvičenia, plnenia úloh ozbrojených síl alebo v posledný deň výkonu mimoriadnej služby vojak operačných záloh a vojak pohotovostných záloh alebo vojak mimoriadnej služby vráti osobnú identifikačnú kartu veliteľovi vojenského útvaru. Veliteľ vojenského útvaru zabezpečí jej odobratie; ak nie je možné identifikačnú kartu odobrať, veliteľ vojenského útvaru vyhotoví o tejto skutočnosti záznam podľa čl. 2 ods. 2. Osobná identifikačná karta vojaka operačných záloh a vojaka pohotovostných záloh sa dočasne uloží v jeho osobnom spise. Pri opätovnom nástupe vojaka operačných záloh a vojaka pohotovostných záloh na pravidelné cvičenie alebo na plnenie úloh ozbrojených síl veliteľ vojenského útvaru zabezpečí opätovné vydanie osobnej identifikačnej karty.
(3)  Do 30 dní po skončení dohody o zaradení do operačných záloh, dohody o zaradení do pohotovostných záloh alebo po prepustení z výkonu mimoriadnej služby veliteľ vojenského útvaru zabezpečí odoslanie osobnej identifikačnej karty vojaka operačných záloh, vojaka pohotovostných záloh alebo vojaka mimoriadnej služby spolu so sprievodným listom veliteľstvu Národných obranných síl; vzor sprievodného listu je uvedený v prílohe č. 2 k tomuto služobnému predpisu. Ak nie je možné identifikačnú kartu odobrať, veliteľ vojenského útvaru vyhotoví o tejto skutočnosti záznam podľa čl. 2 ods. 2. 

(4)  Centrálnu evidenciu osobných identifikačných kariet vedie veliteľstvo Národných obranných síl v inventárnej knihe vydaných osobných identifikačných kariet vojakov operačných záloh, vojakov pohotovostných záloh a vojakov mimoriadnej služby, ak v čl. 7 nie je uvedené inak. 

Čl. 2

Postup v prípade zničenia, 
poškodenia, straty, odcudzenia, zneužitia osobnej identifikačnej karty 
alebo pri zmene osobných údajov na osobnej identifikačnej karte

(1)  V prípade zničenia, poškodenia, straty, odcudzenia alebo zneužitia osobnej identifikačnej karty vojak operačných záloh, vojak pohotovostných záloh alebo vojak mimoriadnej služby bezodkladne oznámi túto skutočnosť veliteľovi vojenského útvaru.
(2)  Veliteľ vojenského útvaru zabezpečí spracovanie záznamu o zničení, poškodení, strate alebo odcudzení osobnej identifikačnej karty vojaka operačných záloh, vojaka pohotovostných záloh alebo vojaka mimoriadnej služby; vzor záznamu je uvedený v prílohe č. 3 k tomuto služobnému predpisu. Tento záznam veliteľ vojenského útvaru do siedmich dní odo dňa oznámenia 
o zničení, poškodení, strate alebo odcudzení osobnej identifikačnej karty zašle veliteľstvu Národných obranných síl.

(3)  Záznam o zničení, poškodení, strate alebo odcudzení osobnej identifikačnej karty je podkladom na vydanie novej osobnej identifikačnej karty a na vyradenie pôvodnej osobnej identifikačnej karty z evidencie podľa čl. 3 ods. 1.

(4)  Poškodenú osobnú identifikačnú kartu zašle veliteľ vojenského útvaru veliteľstvu Národných obranných síl, ktoré vydá novú osobnú identifikačnú kartu, ak

a) poškodením došlo k porušeniu celistvosti osobnej identifikačnej karty,

b) v dôsledku poškodenia sa niektorý údaj alebo viaceré údaje stali nečitateľnými,

c) došlo k poškodeniu zobrazenia podoby tváre vojaka operačných záloh, vojaka pohotovostných záloh alebo vojaka mimoriadnej služby,

d) údaje na osobnej identifikačnej karte nie je možné načítať alebo zmeniť.

(5)  Ak sa stratená alebo odcudzená osobná identifikačná karta nájde pred vydaním novej osobnej identifikačnej karty, pôvodná osobná identifikačná karta zostáva v platnosti a novú osobnú identifikačnú kartu veliteľ vráti veliteľstvu Národných obranných síl. Ak sa stratená alebo odcudzená osobná identifikačná karta nájde až po vydaní novej osobnej identifikačnej karty, pôvodnú osobnú identifikačnú kartu veliteľ zašle veliteľstvu Národných obranných síl.

(6)  Podkladom na vydanie novej osobnej identifikačnej karty vojaka operačných záloh, vojaka pohotovostných záloh alebo vojaka mimoriadnej služby pri zmene údajov na osobnej identifikačnej karte je oznámenie zmien údajov pri zmene mena, priezviska alebo titulu, ktorý je vojak operačných záloh, vojak pohotovostných záloh a vojak mimoriadnej služby oprávnený používať, alebo pri zmene zobrazenia podoby tváre; vzor oznámenia zmien údajov je uvedený v prílohe č. 4 k tomuto služobnému predpisu. 

Čl. 3

Postup pri likvidácii osobnej identifikačnej karty

(1)  Osobná identifikačná karta, ktorá obsahuje nesprávne alebo neaktuálne údaje (§ 80 ods. 2 zákona), je neplatná a vyraďuje sa z evidencie po 5 rokoch. Neplatné osobné identifikačné karty likviduje veliteľstvo Národných obranných síl raz ročne, najneskôr do 30. apríla kalendárneho roka.
(2)  Platnosť osobnej identifikačnej karty sa skončí aj

a) vydaním novej osobnej identifikačnej karty vojakovi operačných záloh, vojakovi pohotovostných záloh alebo vojakovi mimoriadnej služby v prípade jej zničenia, poškodenia, straty, odcudzenia alebo zneužitia,
b) zánikom brannej povinnosti (§ 47 zákona).
(3)  Nová osobná identifikačná karta, ktorá nebola vydaná vojakovi operačných záloh, vojakovi pohotovostných záloh alebo vojakovi mimoriadnej služby z dôvodu uvedeného v čl. 2 
ods. 5 prvej vete, sa vyraďuje a likviduje pri najbližšom termíne vyraďovania a likvidovania osobných identifikačných kariet podľa odseku 1.

(4)  Osobná identifikačná karta vydaná vojakovi operačných záloh, vojakovi pohotovostných záloh alebo vojakovi mimoriadnej služby, ktorému zanikla branná povinnosť, sa vyraďuje 
a likviduje podľa odseku 1. Zánik brannej povinnosti podľa odseku 2 oznamuje veliteľstvu Národných obranných síl okresný úrad v sídle kraja.

Čl. 4

Kovový identifikačný štítok, 
kovová retiazka a spôsob ich nosenia

(1)  Kovové identifikačné štítky vojakovi operačných záloh a vojakovi pohotovostných záloh pri nástupe na pravidelné cvičenie alebo na plnenie úloh ozbrojených síl a vojakovi mimoriadnej služby po prezentácii vo vojenskom útvare vydáva veliteľstvo Národných obranných síl prostredníctvom veliteľa vojenského útvaru, v ktorom vojak operačných záloh a vojak pohotovostných záloh vykonáva pravidelné cvičenie alebo plní úlohy ozbrojených síl alebo v ktorom vojak mimoriadnej služby túto službu vykonáva, ak v čl. 7 nie je uvedené inak.
(2)  Jeden kovový identifikačný štítok sa nosí okolo krku na retiazke dlhej 670 mm. Druhý kovový identifikačný štítok sa nosí na retiazke dlhej 120 mm, ktorá je zapnutá na retiazke dlhej 
670 mm; vzor kovového identifikačného štítku a kovovej retiazky je uvedený v prílohe č. 5 k tomuto služobnému predpisu.
(3)  Kovové identifikačné štítky s kovovou retiazkou nosí vojak operačných záloh a vojak pohotovostných záloh počas pravidelného cvičenia alebo plnenia úloh ozbrojených síl a vojak mimoriadnej služby počas výkonu mimoriadnej služby.
(4)  Vojak operačných záloh, vojak pohotovostných záloh a vojak mimoriadnej služby nosí kovové identifikačné štítky s kovovou retiazkou tak, aby ich nosenie neohrozilo jeho bezpečnosť a zdravie pri práci.

(5)  Centrálnu evidenciu údajov potrebných na zhotovenie kovových identifikačných štítkov vedie veliteľstvo Národných obranných síl v inventárnej knihe vydaných kovových identifikačných štítkov vojakov operačných záloh, vojakov pohotovostných záloh a vojakov mimoriadnej služby, ak v čl. 7 nie je uvedené inak.

Čl. 5

Postup v prípade zničenia, poškodenia, straty, 
odcudzenia kovového identifikačného štítku 
alebo v prípade zmeny osobných údajov na kovovom identifikačnom štítku

(1)  V prípade zničenia, poškodenia, straty, odcudzenia kovového identifikačného štítku alebo v prípade zmeny osobných údajov na kovovom identifikačnom štítku vojak operačných záloh, vojak pohotovostných záloh a vojak mimoriadnej služby bezodkladne oznámi túto skutočnosť veliteľovi vojenského útvaru.

(2)  Veliteľ vojenského útvaru zabezpečí spracovanie záznamu o zničení, poškodení, strate alebo odcudzení kovového identifikačného štítku podľa vzoru uvedeného v prílohe č. 6 k tomuto služobnému predpisu. Tento záznam veliteľ vojenského útvaru do siedmych dní odo dňa oznámenia o zničení, poškodení, strate alebo odcudzení kovového identifikačného štítku zašle veliteľstvu Národných obranných síl.

(3)  Záznam o zničení, poškodení, strate alebo odcudzení kovového identifikačného štítku slúži ako podklad na vydanie nového kovového identifikačného štítku.

(4)  V prípade zmeny mena alebo priezviska sa nový kovový identifikačný štítok vydá na základe oznámenia zmien údajov vojaka operačných záloh, vojaka pohotovostných záloh a vojaka mimoriadnej služby podľa prílohy č. 4 k tomuto služobnému predpisu.
(5)  Poškodený, nájdený kovový identifikačný štítok alebo kovový identifikačný štítok 
s nesprávnymi údajmi sa zašle veliteľstvu Národných obranných síl.

Čl. 6

Spoločné ustanovenia

(1)
 Veliteľ vojenského útvaru, ktorý uzatvoril dohodu o zaradení do operačných záloh alebo dohodu o zaradení do pohotovostných záloh, zašle veliteľstvu Národných obranných síl do 10 dní od uzavretia dohody menný zoznam vojakov operačných záloh a vojakov pohotovostných záloh na účely vydania osobnej identifikačnej karty a kovového identifikačného štítku. Vzor menného zoznamu je uvedený v prílohe č. 7 k tomuto služobnému predpisu. Ak vojak operačných záloh alebo vojak pohotovostných záloh už osobnú identifikačnú kartu alebo kovový identifikačný štítok má, uvedie sa to v poznámke prílohy č. 7 k tomuto služobnému predpisu.
(2) Veliteľ vojenského útvaru zašle veliteľstvu Národných obranných síl do 10 dní po prezentácii vo vojenskom útvare menný zoznam vojakov mimoriadnej služby na účely vydania osobnej identifikačnej karty a kovového identifikačného štítku; to neplatí vo vzťahu k vojakom mimoriadnej služby, ktorí túto službu vykonávajú vo Vojenskom spravodajstve. Vzor menného zoznamu je uvedený v prílohe č. 7 k tomuto služobnému predpisu. Ak vojak mimoriadnej služby už osobnú identifikačnú kartu alebo kovový identifikačný štítok má, uvedie sa to v poznámke prílohy č. 7 k tomuto služobnému predpisu.

Čl. 7
Osobitné ustanovenia

(1)  Vojakovi mimoriadnej služby, ktorý túto službu vykonáva vo Vojenskom spravodajstve, Vojenské spravodajstvo vydáva
a) osobnú identifikačnú kartu podľa čl. 1 ods. 1,

b) kovové identifikačné štítky podľa čl. 4 ods. 1.

(2)  Vojenské spravodajstvo vedie evidenciu

a) osobných identifikačných kariet vojakov mimoriadnej služby, ktorí túto službu vykonávajú vo Vojenskom spravodajstve,

b) údajov potrebných na zhotovenie kovových identifikačných štítkov vojakov mimoriadnej služby, ktorí túto službu vykonávajú vo Vojenskom spravodajstve.

(3)  Po prepustení vojaka z výkonu mimoriadnej služby, ktorú vykonáva vo Vojenskom spravodajstve, sa osobná identifikačná karta uloží v evidencii podľa odseku 2 písm. a).

(4)  Úlohy vyplývajúce pre veliteľstvo Národných obranných síl z čl. 2, 3 a 5 vo vzťahu 
k vojakom mimoriadnej služby, ktorí túto službu vykonávajú vo Vojenskom spravodajstve, vykonáva Vojenské spravodajstvo.
Čl. 8

Prechodné ustanovenie

Kovové identifikačné štítky s kovovou retiazkou vyhotovené podľa doterajších predpisov sa považujú za kovové identifikačné štítky s kovovou retiazkou podľa tohto služobného predpisu.
Čl. 9

Zrušovacie ustanovenie
Zrušuje sa služobný predpis ministra obrany Slovenskej republiky č. 25/2018 o osobnej identifikácii vojakov mimoriadnej služby a vojakov v zálohe zaradených do aktívnych záloh.
Čl. 10
Účinnosť 

Tento služobný predpis nadobudne účinnosť 1. júla 2025.
Robert   K A L I Ň Á K   v. r.
podpredseda vlády Slovenskej republiky

a minister

Č. SEPSČ-238/2025-17
Príloha č. 1

k služobnému predpisu ministra obrany Slovenskej republiky č. 41/2025
VZOR OSOBNEJ IDENTIFIKAČNEJ KARTY

(1) Osobná identifikačná karta je plastová karta vyhotovená podľa normy ISO 7810 vo formáte ID-1 s príslušnými ochrannými prvkami proti falšovaniu.

(2) Potlač osobnej identifikačnej karty obsahuje neretušovanú farebnú fotografiu tváre vojaka operačných záloh, vojaka pohotovostných záloh alebo vojaka mimoriadnej služby s rozmermi 24 mm x 30 mm, ktorá zobrazuje skutočnú podobu tváre vojaka operačných záloh, vojaka pohotovostných záloh alebo vojaka mimoriadnej služby v trojštvrťovom profile vo vojenskej rovnošate, bez pokrývky hlavy, bez okuliarov s tmavými sklami a s výškou tvárovej časti hlavy najmenej 20 mm od brady po temeno.

(3) Osobná identifikačná karta obsahuje viditeľné údaje, ktoré ustanovuje medzinárodná zmluva1) 
a osobitný predpis. 2)

Predná strana


Zadná strana


________________________

1)

Čl. III ods. 2 písm. a) Zmluvy medzi štátmi, ktoré sú zmluvnými stranami Severoatlantickej zmluvy, vzťahujúcej sa na status ich ozbrojených síl (oznámenie Ministerstva zahraničných vecí Slovenskej republiky č. 566/2004 
Z. z.).

2)
§ 80 ods. 2 zákona č. 150/2025 Z. z. o niektorých opatreniach na zvýšenie odolnosti Slovenskej republiky v oblasti obrany a bezpečnosti, o brannej povinnosti a o zmene a doplnení niektorých zákonov.
Príloha č. 2
k služobnému predpisu ministra obrany Slovenskej republiky č. 41/2025
(VZOR)
(Názov vojenského útvaru)
	Veliteľstvo Národných obranných síl

	(adresa)

	


	Váš list číslo/zo dňa
	Naše číslo
	Vybavuje/kontakt
	Dátum

	
	
	
	


Vec

Zaslanie osobných identifikačných kariet vojakov operačných záloh/vojakov pohotovostných záloh/vojakov mimoriadnej služby

V súlade s (uviesť príslušný článok, odsek a názov služobného predpisu) Vám zasielam osobné identifikačné karty vojakov operačných záloh/vojakov pohotovostných záloh/vojakov mimoriadnej služby, ktorým sa skončilo zaradenie do operačných záloh/pohotovostných záloh/ktorí boli prepustení z výkonu mimoriadnej služby.

	Por.

č.
	Vojenská hodnosť,

titul, priezvisko a meno
	Evidenčné číslo

osobnej

identifikačnej karty
	Dôvod vyradenia

	
	
	
	

	
	
	
	

	
	
	
	


Osobnú identifikačnú kartu s evidenčným číslom (uviesť evidenčné číslo) neodovzdal (uviesť vojenskú hodnosť, titul, meno a priezvisko) z dôvodu straty. Záznam o strate osobnej identifikačnej karty Vám bol zaslaný (číslo záznamu a dátum podpisu záznamu).









...................................................................








 vojenská hodnosť, titul, meno, priezvisko








     a podpis veliteľa vojenského útvaru 

Prílohy:

x ks osobných identifikačných kariet 

Poznámka. – Ak neboli niektoré osobné identifikačné karty odoslané, treba túto skutočnosť uviesť a zdôvodniť.

Príloha č. 3

k služobnému predpisu ministra obrany Slovenskej republiky č. 41/2025
(VZOR)
(Názov vojenského útvaru)

	Veliteľstvo Národných obranných síl

	(adresa)

	


	Váš list číslo/zo dňa
	Naše číslo
	Vybavuje/kontakt
	Dátum

	
	
	
	


Vec

Záznam o zničení, poškodení, strate alebo odcudzení osobnej identifikačnej karty

V súlade s (uviesť príslušný článok, odsek a názov služobného predpisu) Vám zasielam záznam 
o zničení, poškodení, strate alebo odcudzení osobnej identifikačnej karty vojaka operačných záloh/vojaka pohotovostných záloh/vojaka mimoriadnej služby.
	Vojenská

hodnosť,

titul
	Meno
	Priezvisko
	Dátum narodenia

	
	
	
	

	Evidenčné číslo osobnej identifikačnej karty
	
	
	
	
	
	

	Kedy a za akých okolností došlo k zničeniu, poškodeniu, strate alebo odcudzeniu osobnej identifikačnej karty a ako bola osobná identifikačná karta chránená:



	Opatrenia prijaté veliteľom vojenského útvaru:



............................................................                                           ......................................................................
   podpis vojaka operačných záloh,



 vojenská hodnosť, titul, meno, priezvisko

 vojaka pohotovostných záloh alebo



      a podpis veliteľa vojenského útvaru
       vojaka mimoriadnej služby

Príloha č. 4

k služobnému predpisu ministra obrany Slovenskej republiky č. 41/2025
(VZOR)
(Názov vojenského útvaru)
	Veliteľstvo Národných obranných síl

	(adresa)

	


	Váš list číslo/zo dňa
	Naše číslo
	Vybavuje/kontakt
	Dátum

	
	
	
	


Vec

Oznámenie zmien údajov – žiadosť o vydanie osobnej identifikačnej karty/kovového identifikačného štítku

V súlade s (uviesť príslušný článok, odsek a názov služobného predpisu) Vám zasielam oznámenie o zmenách údajov – žiadosť o vydanie osobnej identifikačnej karty/kovového identifikačného štítku vojaka operačných záloh/vojaka pohotovostných záloh/vojaka mimoriadnej služby.
	Vojenská

hodnosť,

titul
	Meno
	Priezvisko
	Dátum narodenia

	
	
	
	

	Krvná skupina:
	Rodné číslo:

	Evidenčné číslo osobnej identifikačnej karty:
	
	
	
	
	
	

	Kedy a za akých okolností došlo k zmene údajov (vojenská hodnosť, titul, meno, priezvisko, krvná skupina, rodné číslo):
Na základe priznania titulu ...

Na základe údajov z matriky ...

Na základe lekárskeho potvrdenia o krvnej skupine ...




............................................................                                           ......................................................................

   podpis vojaka operačných záloh,



 vojenská hodnosť, titul, meno, priezvisko

 vojaka pohotovostných záloh alebo



      a podpis veliteľa vojenského útvaru

       vojaka mimoriadnej služby

Príloha č. 5
k služobnému predpisu ministra obrany Slovenskej republiky č. 41/2025
VZOR KOVOVÉHO IDENTIFIKAČNÉHO ŠTÍTKU

A KOVOVEJ RETIAZKY

(1) Meno a priezvisko vojaka operačných záloh, vojaka pohotovostných záloh alebo vojaka mimoriadnej služby sa na kovový identifikačný štítok uvádza veľkými písmenami abecedy bez diakritických znamienok s veľkosťou písmen 2 mm.
(2) Kovový identifikačný štítok je vyhotovený zo žiaruvzdornej antikoróznej ocele s rozmermi 
50 mm x 28 mm x 1 mm.

 SHAPE  \* MERGEFORMAT 



(3) Súčasťou kovových identifikačných štítkov sú dve retiazky vyhotovené zo žiaruvzdornej antikoróznej ocele; jeden kus retiazky má dĺžku 670 mm a druhý kus retiazky má dĺžku 120 mm. Štítky majú gumové ochranné návleky.


Príloha č. 6

k služobnému predpisu ministra obrany Slovenskej republiky č. 41/2025
(VZOR)
(Názov vojenského útvaru)
	Veliteľstvo Národných obranných síl

	(adresa)

	


	Váš list číslo/zo dňa
	Naše číslo
	Vybavuje/kontakt
	Dátum

	
	
	
	


Vec

Záznam o zničení, poškodení, strate alebo odcudzení kovového identifikačného štítku

V súlade s (uviesť príslušný článok, odsek a názov služobného predpisu) Vám zasielam záznam
o zničení, poškodení, strate alebo odcudzení kovového identifikačného štítku vojaka operačných záloh/vojaka pohotovostných záloh/vojaka mimoriadnej služby.
	Vojenská

hodnosť,

titul
	Meno
	Priezvisko
	Dátum narodenia

	
	
	
	

	Krvná skupina:
	Rodné číslo:

	Evidenčné číslo osobnej identifikačnej karty:
	
	
	
	
	
	

	Kedy a za akých okolností došlo k zničeniu, poškodeniu, strate alebo odcudzeniu kovového identifikačného štítku a ako bol kovový identifikačný štítok chránený:



	Opatrenia prijaté veliteľom vojenského útvaru:




............................................................                                           ......................................................................

   podpis vojaka operačných záloh,



 vojenská hodnosť, titul, meno, priezvisko

 vojaka pohotovostných záloh alebo



      a podpis veliteľa vojenského útvaru

       vojaka mimoriadnej služby

Príloha č. 7
k služobnému predpisu ministra obrany 

Slovenskej republiky č. 41/2025
(VZOR)
(Názov vojenského útvaru)
	Veliteľstvo Národných obranných síl

	(adresa)

	


	Váš list číslo/zo dňa
	Naše číslo
	Vybavuje/kontakt
	     Dátum

	
	
	
	


Vec:

Menný zoznam vojakov operačných záloh/vojakov pohotovostných záloh/vojakov mimoriadnej služby na vydanie osobných identifikačných kariet a kovových identifikačných štítkov

V súlade s (uviesť príslušný článok, odsek a názov služobného predpisu) Vám zasielam menný zoznam vojakov operačných záloh/vojakov pohotovostných záloh/vojakov mimoriadnej služby na vydanie osobných identifikačných kariet a kovových identifikačných štítkov.

	Por.

č.
	Osobné

číslo
	Vojenská

hodnosť a titul
	Priezvisko
	Meno
	Dátum

narodenia
	Rodné číslo
	Krvná

skupina
	Poznámka

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	


                                                                                                                                                                                                   ...................................................................

                                                                                                                                                                                                    vojenská hodnosť, titul, meno, priezvisko

                                                                                                                                                                                                       a podpis veliteľa vojenského útvaru 

Poznámka. – Menný zoznam sa zasiela aj elektronicky v excelovom súbore veliteľstvu Národných obranných síl.
42
S L U Ž O B N Ý   P R E D P I S

MINISTRA  OBRANY

SLOVENSKEJ  REPUBLIKY

z 30. júna  2025

o podrobnostiach priznávania vojenskej hodnosti,

vymenúvania do vojenskej hodnosti,

povyšovania do vojenskej hodnosti

a mimoriadneho povyšovania do vojenskej hodnosti
Podľa § 11 ods. 5 a 12 a § 81 ods. 13 a 14 zákona č. 150/2025 Z. z. o niektorých opatreniach na zvýšenie odolnosti Slovenskej republiky v oblasti obrany a bezpečnosti, o brannej povinnosti 
a o zmene a doplnení niektorých zákonov (ďalej len „zákon“) sa ustanovuje:

Čl. 1

Priznanie vojenskej hodnosti pri zaradení do pohotovostných záloh

(1) Veliteľ Národných obranných síl prizná vojenskú hodnosť pri zaradení do pohotovostných záloh občanovi, ktorý je v služobnom pomere v Policajnom zbore, Zbore väzenskej a justičnej stráže, Hasičskom a záchrannom zbore, Horskej záchrannej službe alebo Národnom bezpečnostnom úrade (ďalej len „zbor“) alebo v služobnom pomere ozbrojeného príslušníka finančnej správy, vojenskú hodnosť
) na základe hodnosti, 
) ktorú dosiahol v čase zaradenia do po-hotovostných záloh, ak tento predpis neustanovuje inak.
(2) Občanovi uvedenému v odseku 1 veliteľ Národných obranných síl prizná pri zaradení do pohotovostných záloh vojenskú hodnosť podľa prílohy č. 1 k tomuto služobnému predpisu.
(3) Občanovi uvedenému v odseku 1, ktorý pred zaradením do pohotovostných záloh dosiahol vojenskú hodnosť rovnakú alebo vyššiu, ako by mu bola priznaná podľa odseku 2, veliteľ Národných obranných síl prizná dosiahnutú vojenskú hodnosť.
(4) Veliteľ Národných obranných síl prizná pri zaradení do pohotovostných záloh vojenskú hodnosť aj občanovi, ktorý skončil služobný pomer príslušníka zboru alebo ozbrojeného príslušníka finančnej správy a jeho zaradenie do pohotovostných záloh bezprostredne nadväzuje na skončenie služobného pomeru; vojenskú hodnosť prizná na základe hodnosti, 2) ktorú občan dosiahol pri skončení služobného pomeru v zbore alebo skončení služobného pomeru ozbrojeného príslušníka finančnej správy, ak tento predpis neustanovuje inak.
(5) Občanovi uvedenému v odseku 4 veliteľ Národných obranných síl prizná pri zaradení do pohotovostných záloh vojenskú hodnosť podľa prílohy č. 2 k tomuto služobnému predpisu.
(6) Občanovi uvedenému v odseku 4 , ktorý bol v služobnom pomere v zbore alebo v služobnom pomere ozbrojeného príslušníka finančnej správy menej ako 12 mesiacov, veliteľ Národných obranných síl prizná vojenskú hodnosť vojak 2. stupňa.

(7) Občanovi uvedenému v odseku 4, ktorý pred zaradením do pohotovostných záloh dosiahol vojenskú hodnosť rovnakú alebo vyššiu, ako by mu bola priznaná podľa odsekov 5 a 6, veliteľ Národných obranných síl prizná dosiahnutú vojenskú hodnosť.
(8) Občanovi uvedenému v odsekoch 1 a 4 pri zaradení do pohotovostných záloh vo Vojenskej polícii prizná vojenskú hodnosť riaditeľ Vojenskej polície. Pri priznávaní vojenskej hodnosti riaditeľom Vojenskej polície sa primerane použijú ustanovenia odsekov 1 až 7.
(9) Veliteľ Národných obranných síl alebo riaditeľ Vojenskej polície priznávajú vojenskú hodnosť na základe dokladov predložených občanom pri zaradení do pohotovostných záloh.

(10) Priznanie vojenskej hodnosti sa vykonáva písomným vojenským rozkazom veliteľa Národných obranných síl alebo riaditeľa Vojenskej polície. Priznanie vojenskej hodnosti písomne oznámi veliteľstvo Národných obranných síl alebo Vojenská polícia občanovi a príslušnému okresnému úradu v sídle kraja.
Čl. 2

Priznanie vojenskej hodnosti pri zaradení do ostatných záloh

(1) Generálny riaditeľ sekcie personálnych a sociálnych činností Ministerstva obrany Slovenskej republiky (ďalej len „generálny riaditeľ“) na základe podkladov od okresného úradu
v sídle kraja
) prizná občanovi, ktorý skončil služobný pomer v zbore alebo služobný pomer ozbrojeného príslušníka finančnej správy a je zaradený do ostatných záloh, vojenskú hodnosť na základe hodnosti, 2) ktorú dosiahol v čase skončenia služobného pomeru (§ 81 ods. 14 zákona), ak tento služobný predpis neustanovuje inak.

(2) Občanovi, ktorý nasledujúci deň po dni skončenia služobného pomeru v zbore alebo služobného pomeru ozbrojeného príslušníka finančnej správy bol prijatý do služobného pomeru 
v zbore alebo do služobného pomeru ozbrojeného príslušníka finančnej správy, generálny riaditeľ prizná vojenskú hodnosť na základe hodnosti, 2) ktorú dosiahol v čase skončenia posledného služobného pomeru, ak tento služobný predpis neustanovuje inak.
(3) Občanovi, ktorý skončil služobný pomer v zbore alebo služobný pomer ozbrojeného príslušníka finančnej správy a je zaradený do ostatných záloh, generálny riaditeľ prizná vojenskú hodnosť podľa prílohy č. 2 k tomuto služobnému predpisu.

(4) Občanovi, ktorý bol v služobnom pomere v zbore alebo v služobnom pomere ozbrojeného príslušníka finančnej správy menej ako 12 mesiacov alebo ktorému bol uložený trest straty hodnosti, 
) generálny riaditeľ prizná pri zaradení do ostatných záloh vojenskú hodnosť vojak 
2. stupňa.
(5) Občanovi, ktorý pred skončením služobného pomeru v zbore alebo služobného pomeru ozbrojeného príslušníka finančnej správy dosiahol vojenskú hodnosť rovnakú alebo vyššiu, ako by mu bola priznaná podľa odsekov 3 a 4, generálny riaditeľ prizná pri zaradení do ostatných záloh dosiahnutú vojenskú hodnosť.
(6) Občanovi, ktorý bol v služobnom pomere v zbore a ktorý pri skončení služobného pomeru nedosiahol hodnosť, generálny riaditeľ pri zaradení do ostatných záloh prizná vojenskú hodnosť vojak 2. stupňa.

(7) Priznanie vojenskej hodnosti sa vykonáva písomným nariadením generálneho riaditeľa. Priznanie vojenskej hodnosti písomne oznámi sekcia personálnych a sociálnych činností Ministerstva obrany Slovenskej republiky (ďalej len „sekcia“) občanovi a príslušnému okresnému úradu 
v sídle kraja.

Čl. 3

Vymenovanie do vojenskej hodnosti a povýšenie do vojenskej hodnosti

vojaka operačných záloh, vojaka pohotovostných záloh a vojaka branných záloh
(1) Vojaka operačných záloh, vojaka pohotovostných záloh a vojaka branných záloh bez vojenskej hodnosti vymenuje do vojenskej hodnosti vojak 1. stupňa veliteľ útvaru, v ktorom je vojak operačných záloh alebo vojak pohotovostných záloh zaradený do funkcie alebo vojak branných  záloh zaradený na výcvik, písomným vojenským rozkazom v deň nadobudnutia účinnosti dohody o zaradení do operačných záloh, dohody o zaradení do pohotovostných záloh alebo dohody o výcviku branných záloh.

(2) Vojak operačných záloh a vojak pohotovostných záloh môže byť podľa potrieb ozbrojených síl Slovenskej republiky (ďalej len „ozbrojené sily“) vymenovaný do vojenskej hodnosti poručík, ak spĺňa podmienky podľa § 11 ods. 3 zákona, alebo povýšený do vojenskej hodnosti o jeden stupeň vyššej, než akú dosiahol, ak spĺňa podmienky podľa § 11 ods. 4 zákona. Vymenovanie do vojenskej hodnosti poručík alebo povýšenie do vojenskej hodnosti sa vykonáva na základe písomného návrhu alebo bez písomného návrhu.

(3) Písomný návrh na vymenovanie do vojenskej hodnosti poručík alebo povýšenie do vojenskej hodnosti vojaka operačných záloh a vojaka pohotovostných záloh spracúva veliteľ útvaru, v ktorom je vojak operačných záloh a vojak pohotovostných záloh zaradený do funkcie.

(4) Návrh podľa odseku 3 sa spracúva vo forme návrhu na personálne opatrenie; návrh obsahuje

a) meno, priezvisko, titul,

b) dátum, miesto, okres a štát narodenia,

c) adresu trvalého pobytu,

d) dosiahnutú vojenskú hodnosť,

e) dobu zaradenia do operačných záloh alebo pohotovostných záloh,

f) funkciu, na ktorej je alebo na ktorú bude vojak operačných záloh alebo vojak pohotovostných záloh zaradený,

g) dátum navrhovaného povýšenia do vojenskej hodnosti,

h) odôvodnenie návrhu.

(5) Návrh podľa odseku 3 predkladá veliteľ útvaru, v ktorom je vojak operačných záloh alebo vojak pohotovostných záloh zaradený do funkcie, prostredníctvom nadriadených veliteľov 
a veliteľstva Národných obranných síl
a) náčelníkovi Generálneho štábu ozbrojených síl Slovenskej republiky (ďalej len „náčelník generálneho štábu“), ak je vojak operačných záloh a vojak pohotovostných záloh zaradený v hodnostnom zbore dôstojníkov, alebo

b) veliteľovi útvaru poverenému náčelníkom generálneho štábu podľa § 11 ods. 9 zákona, ak je vojak operačných záloh a vojak pohotovostných záloh zaradený v hodnostnom zbore mužstva alebo hodnostnom zbore poddôstojníkov; ak je poverený veliteľ súčasne veliteľom podľa odseku 3, návrh na povýšenie nespracúva.

(6) Vojaka operačných záloh a vojaka pohotovostných záloh zaradeného vo Vojenskej polícii v hodnostnom zbore mužstva a poddôstojníkov alebo v hodnostnom zbore dôstojníkov vymenuje do vojenskej hodnosti poručík alebo povyšuje do vojenskej hodnosti riaditeľ Vojenskej polície bez návrhu na vymenovanie do vojenskej hodnosti alebo povýšenie do vojenskej hodnosti.
(7) Vymenovanie do vojenskej hodnosti poručík a povýšenie do vojenskej hodnosti vojaka operačných záloh a vojaka pohotovostných záloh sa vykonáva písomným vojenským rozkazom.
(8) Veliteľ podľa odseku 3 alebo riaditeľ podľa odseku 6 vyhlási rozkaz podľa odseku 7 vojakovi operačných záloh a vojakovi pohotovostných záloh v deň jeho nástupu na najbližšie pravidelné cvičenie alebo na plnenie úloh ozbrojených síl.
(9) Sekcii do 15 dní odo dňa nadobudnutia účinnosti rozkazu podľa odseku 1 a 7 písomne oznámi
a) veliteľstvo Národných obranných síl

1. vojakov operačných záloh, vojakov pohotovostných záloh a vojakov branných záloh, ktorých vymenoval do vojenskej hodnosti veliteľ uvedený v odseku 1,

2. vojakov operačných záloh a vojakov pohotovostných záloh, ktorých vymenoval do vojenskej hodnosti alebo povýšil do vojenskej hodnosti náčelník generálneho štábu,

3. vojakov operačných záloh a vojakov pohotovostných záloh, ktorých povýšil do vojenskej hodnosti poverený veliteľ [odsek 5 písm. b)],

b) Vojenská polícia vojakov operačných záloh a vojakov pohotovostných záloh vymenovaných do vojenskej hodnosti a povýšených do vojenskej hodnosti vo Vojenskej polícii.

(10) Sekcia písomne oznámi vymenovanie do vojenskej hodnosti a povýšenie do vojenskej hodnosti vojaka operačných záloh, vojaka pohotovostných záloh a vojaka branných záloh okresnému úradu v sídle kraja príslušného podľa trvalého pobytu vojaka operačných záloh, vojaka pohotovostných záloh a vojaka branných záloh do 30 dní odo dňa nadobudnutia účinnosti rozkazu podľa odseku 1 a 7.
Čl. 4

Mimoriadne povýšenie do vojenskej hodnosti vojaka v zálohe

(1) Minister obrany Slovenskej republiky (ďalej len „minister“) môže mimoriadne povýšiť vojaka v zálohe [§ 2 ods. 1 písm. b) zákona] do vojenskej hodnosti za

a) záchranu iného ľudského života,

b) záchranu majetku veľkého rozsahu,

c) mimoriadne úsilie a osobné nasadenie pri pravidelnom cvičení alebo pri plnení úloh ozbrojených síl,

d) postihnutie zranením s trvalými následkami, ktoré postihne vojaka v zálohe počas plnenia úloh pri pravidelnom cvičení alebo pri plnení úloh ozbrojených síl.

(2) Vojak v zálohe môže byť mimoriadne povýšený do vojenskej hodnosti len o jeden stupeň vyššej od dosiahnutej vojenskej hodnosti.

(3) Vojak v zálohe sa počas zaradenia do dokumentácie evidovaných občanov
) mimoriadne nepovyšuje do vojenskej hodnosti.

(4) Mimoriadne povýšenie je vykonávané na základe písomného návrhu, ak v odseku 7 nie je uvedené inak; písomný návrh obsahuje najmä

a) označenie predkladateľa návrhu,
b) údaje o vojakovi v zálohe navrhnutého na mimoriadne povýšenie do vojenskej hodnosti:

1. meno, priezvisko, titul, dátum a miesto narodenia, štátne občianstvo, adresu trvalého pobytu, dosiahnutú vojenskú hodnosť, telefónny kontakt alebo e-mail osoby navrhnutej na mimoriadne povýšenie do vojenskej hodnosti,

2. miesto a čas trvania štátnej služby v služobnom pomere, výkonu základnej (náhradnej) služby alebo dobrovoľnej vojenskej prípravy,
3. dobu zaradenia do operačných záloh, pohotovostných záloh alebo branných záloh,

4. funkciu, na ktorú je vojak operačných záloh, vojak pohotovostných záloh alebo vojak branných záloh zaradený,

c) dátum navrhovaného mimoriadneho povýšenia do vojenskej hodnosti,

d) odôvodnenie návrhu.

(5) Písomný návrh na mimoriadne povýšenie ministrovi predkladá
a) náčelník generálneho štábu alebo riaditeľ Vojenskej polície, ak ide o vojaka operačných záloh, vojaka pohotovostných záloh alebo vojaka branných záloh,
b) generálny riaditeľ, ak ide o vojaka ostatných záloh.

(6) Písomný podnet na mimoriadne povýšenie do vojenskej hodnosti môže podať

a) štátny tajomník Ministerstva obrany Slovenskej republiky,
b) generálny tajomník služobného úradu Ministerstva obrany Slovenskej republiky,
c) náčelník generálneho štábu,

d) vedúci organizačnej zložky Ministerstva obrany Slovenskej republiky, úradu a zariadenia na zabezpečenie Ministerstva obrany Slovenskej republiky
) a vedúci organizačnej zložky Generál-neho štábu ozbrojených síl Slovenskej republiky, úradu a zariadenia priamo podriadeného Generálnemu štábu ozbrojených síl Slovenskej republiky
) (generálny riaditeľ, riaditeľ, náčelník, veliteľ, vedúci, rektor),

e) veliteľ veliteľstva, veliteľ zväzku, veliteľ útvaru, veliteľ jednotky, vedúci úradu a zariadenia oz-brojených síl, 
)
f) riaditeľ Vojenskej polície,

g) riaditeľ Vojenského spravodajstva,

h) štatutárny zástupca orgánu štátnej správy,

i) štatutárny zástupca orgánu územnej samosprávy,

j) štatutárny zástupca právnickej osoby s profesijným vzťahom k ozbrojeným silám.

(7) Mimoriadne povýšenie môže byť vykonané na základe rozhodnutia ministra aj bez písomného návrhu; takéto mimoriadne povýšenie sa neposudzuje.

(8) Minister mimoriadne povýši vojaka v zálohe personálnym rozkazom.

(9) Vyhlásenie personálneho rozkazu vojakovi v zálohe sa uskutočňuje
a) pri významných výročiach, ktorými na účely tohto služobného predpisu sú:

1. Deň vzniku Slovenskej republiky,

2. Deň víťazstva nad fašizmom,

3. výročie Slovenského národného povstania,

4. Deň Ústavy Slovenskej republiky,
5. Deň ozbrojených síl Slovenskej republiky,

6. Deň hrdinov Karpatsko-duklianskej operácie,

b) pri významných výročiach zväzkov, útvarov, jednotiek, úradov a zariadení ozbrojených síl,

c) pri iných príležitostiach podľa rozhodnutia ministra,

d) po skončení pravidelného cvičenia alebo plnenia úloh ozbrojených síl,

e) po splnení záväzku v operačných  zálohách alebo pohotovostných zálohách.

(10) Kancelária ministra oznámi mimoriadne povýšenie sekcii do 15 dní odo dňa nadobudnutia účinnosti personálneho rozkazu.
(11) Sekcia písomne oznámi povýšenie vojaka v zálohe okresnému úradu v sídle kraja príslušného podľa trvalého pobytu vojaka v zálohe do 30 dní odo dňa nadobudnutia účinnosti personálneho rozkazu.
Čl. 5

Povýšenie do vojenskej hodnosti vojaka v zálohe in memoriam

(1) Vojak operačných záloh, vojak pohotovostných záloh a vojak branných záloh, ktorý zahynul pri plnení povinností alebo v súvislosti s nimi počas pravidelného cvičenia alebo plnenia úloh ozbrojených síl, môže byť povýšený do vojenskej hodnosti in memoriam.

(2) Na povýšenie vojaka operačných záloh, vojaka pohotovostných záloh a vojaka branných záloh in memoriam sa primerane použijú ustanovenia čl. 4 odsekov 2 až 9, pričom písomný návrh obsahuje aj telefónny kontakt alebo e-mail najbližšieho pozostalého po osobe navrhnutej na povýšenie do vojenskej hodnosti in memoriam.

(3) Organizačná zložka Ministerstva obrany Slovenskej republiky alebo Generálneho štábu ozbrojených síl Slovenskej republiky, ktorá zabezpečovala povýšenie vojaka operačných záloh, vojaka pohotovostných záloh a vojaka branných záloh in memoriam, odošle rovnopis personálneho rozkazu do 30 dní odo dňa nadobudnutia jeho účinnosti Vojenskému archívu – centrálnej registratúre Ministerstva obrany Slovenskej republiky Trnava na založenie do osobného spisu vojaka
v zálohe.

Čl. 6

Spoločné ustanovenie
Písomný vojenský rozkaz podľa čl. 1 ods. 10 a čl. 3 ods. 1 a 7, písomné nariadenie podľa čl. 2 ods. 7 a personálny rozkaz podľa čl. 4 ods. 8 sa môže vydať aj hromadne.

Čl. 7

Prechodné ustanovenie

Vojenské hodnosti vojakov v zálohe dosiahnuté podľa doterajších predpisov pred nadobudnutím účinnosti tohto služobného predpisu zostávajú nezmenené.

Čl. 8

Zrušovacie ustanovenia
Zrušujú sa:

1.
služobný predpis ministra obrany Slovenskej republiky č. 109/2015 o podrobnostiach priznávania vojenskej hodnosti v znení služobného predpisu ministra obrany Slovenskej republiky 
č. 67/2016, služobného predpisu ministra obrany Slovenskej republiky č. 37/2019 a služobného predpisu ministra obrany Slovenskej republiky č. 72/2020,

2.
služobný predpis ministra obrany Slovenskej republiky č. 89/2021 o podrobnostiach o povyšovaní do vojenskej hodnosti vojaka v aktívnej zálohe.

Čl. 9

Účinnosť

Tento služobný predpis nadobudne účinnosť 1. júla 2025.

Robert   K A L I Ň Á K   v. r.
podpredseda vlády Slovenskej republiky

a minister

Č. SEPSČ-240/2025-16
Príloha č. 1

k služobnému predpisu ministra obrany

Slovenskej republiky č. 42/2025

PRIZNÁVANÁ VOJENSKÁ HODNOSŤ

	Dosiahnutá

hodnosť
)
	Dosiahnutá

hodnosť
)
	Priznávaná
vojenská hodnosť
	Poznámka

	práporčícka
	
	

	strážmajster
	rotmajster
	vojak 2. stupňa
	–

	nadstrážmajster
	nadrotmajster
	
	

	podpráporčík
	podpráporčík
	
	

	práporčík
	práporčík
	
	

	nadpráporčík
	nadpráporčík
	
	

	dôstojnícka
	
	

	podporučík
	podporučík
	slobodník
	–

	
	
	poručík
	ak získal vysokoškolské vzdelanie

druhého stupňa

	poručík
	poručík
	desiatnik
	–

	
	
	poručík
	ak získal vysokoškolské vzdelanie

druhého stupňa

	nadporučík
	nadporučík
	čatár
	–

	
	
	poručík
	ak získal vysokoškolské vzdelanie

druhého stupňa

	kapitán
	kapitán
	rotný
	–

	
	
	poručík
	ak získal vysokoškolské vzdelanie

druhého stupňa

	major
	major
	rotmajster
	–

	
	
	nadporučík
	ak získal vysokoškolské vzdelanie

druhého stupňa

	podplukovník
	podplukovník
	nadporučík
	–

	plukovník
	plukovník
	nadporučík
	–


Príloha č. 2

k služobnému predpisu ministra obrany

Slovenskej republiky č. 42/2025

PRIZNÁVANÁ VOJENSKÁ HODNOSŤ

	Dosiahnutá

hodnosť
)
	Dosiahnutá
hodnosť
)
	Priznávaná
vojenská hodnosť
	Poznámka

	práporčícka
	
	

	strážmajster
	rotmajster
	slobodník
	–

	nadstrážmajster
	nadrotmajster
	desiatnik
	–

	podpráporčík
	podpráporčík
	čatár
	–

	práporčík
	práporčík
	rotný
	–

	nadpráporčík
	nadpráporčík
	rotmajster
	–

	dôstojnícka
	
	

	podporučík
	podporučík
	nadrotmajster
	–

	
	
	poručík
	ak získal vysokoškolské vzdelanie

druhého stupňa

	poručík
	poručík
	nadrotmajster
	–

	
	
	poručík
	ak získal vysokoškolské vzdelanie

druhého stupňa

	nadporučík
	nadporučík
	nadrotmajster
	–

	
	
	nadporučík
	ak získal vysokoškolské vzdelanie

druhého stupňa

	kapitán
	kapitán
	nadrotmajster
	–

	
	
	kapitán
	ak získal vysokoškolské vzdelanie

druhého stupňa

	major
	major
	štábny nadrotmajster
	–

	
	
	major
	ak získal vysokoškolské vzdelanie

druhého stupňa

	podplukovník
	podplukovník
	podplukovník
	–

	plukovník
	plukovník
	plukovník
	–

	generálska
	
	

	generál
	generál
	plukovník
	–

�)	§ 42 ods. 3 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov.


�)	§ 20 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.


§ 94 zákona č. 35/2019 Z. z. o finančnej správe a o zmene a doplnení niektorých zákonov v znení neskorších predpisov.


§ 34 zákona č. 315/2001 Z. z. o Hasičskom a záchrannom zbore v znení neskorších predpisov.


�)	§ 10 ods. 5 písm. p) zákona č. 319/2002 Z. z. o obrane Slovenskej republiky v znení neskorších predpisov.


§ 9 ods. 15 zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov.


�)	§ 64 zákona č. 300/2005 Z. z. Trestný zákon v znení neskorších predpisov.


�)	§ 5 ods. 5 a 6 zákona č. 569/2005 Z. z. o alternatívnej službe v čase vojny a vojnového stavu v znení neskorších predpisov.


�)	Čl. 2 ods. 1 a čl. 3 Organizačného poriadku Ministerstva obrany Slovenskej republiky č. OOd-54/2024 �v znení neskorších predpisov.


�)	Čl. 3 ods. 1 a 2 Organizačného poriadku Generálneho štábu ozbrojených síl Slovenskej republiky �č. OOdGŠ-18-29/2023 v znení neskorších predpisov.


�)	§ 2 ods. 4 zákona č. 321/2002 Z. z. o ozbrojených silách Slovenskej republiky v znení neskorších predpisov.


�)	§ 20 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.


§ 94 zákona č. 35/2019 Z. z. o finančnej správe a o zmene a doplnení niektorých zákonov v znení neskorších predpisov.


�)	§ 34 zákona č. 315/2001 Z. z. o Hasičskom a záchrannom zbore v znení neskorších predpisov.


�)	§ 20 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.


§ 94 zákona č. 35/2019 Z. z. o finančnej správe a o zmene a doplnení niektorých zákonov v znení neskorších predpisov.


�)	§ 34 zákona č. 315/2001 Z. z. o Hasičskom a záchrannom zbore v znení neskorších predpisov.





